102 TÁRSULATI ÜGYEK. 
Az indítványnak kissé homályos értelmét elsőtitkár a következőkép magya- 
rázza meg : § 
A Magyarhoni Földtani Társulat Barlangkutató Bizottsága 1910 március 2-án 
tartott ülésében elhatározta, hogy abszolut szótöbbséggel rendes, külső és tiszteleti 
tagokat választ, ezt a határozatát már tett is követte, amennyiben számos rendes, 
külső és tiszteleti tagot választott az év folyamán. A bizottságnak ez a határozata 
igaz, hogy a Földtani Közlöny 1910. évfolyamának 221. oldalán meg is jelent, azon- 
ban ez a határozat még nem került a Választmány elé. 
Ezek után ILosvax LAJos dr. vál. tag kifejti, hogy egészen érthető ez a dolog, 
amin egyszerűen napirendre térhetünk. 
Elnök kimondja, hogy az ügy fölött a választmány vitát kezdeni nem óhajt, 
hanem napirendre tér. 
A választmányból Lóczy LAJOS és KRENNER JÓZSEF SÁNDOR vál. tagok távoznak. 
Elsőtitkár jelenti, hogy ugyancsak KoRmos TIvADAR dr. rendes tag a mai 
kelettel.egy másik indítványt is terjesztett a Választmány elé, amelyben két tisz- 
teleti tagot és egy levelezőt ajánl. 
A benyújtott ajánlathoz Papp KÁRoLY dr. elsőtitkár megjegyzi, hogy az alap- 
szabályok 13. §-a ekkép szól: eTiszteleti és levelező tagot, a választmány előterjesz- 
tése alapján a közgyűlés választ. Tiszteleti és levelező tagot a társulat tiszteleti, 
pártoló, örökítő és rendes tagjai ajánlhatnak. Ajánlatukat, az ajánlottak különös 
érdemeit felsorolván, november hó 1-ig az elnökséghez írásban kell benyújtani. 
Minthogy KoRmos TIvADAR ajánlatát 1911 jan. 4-én nyújtotta be, ezért a tisz- 
teleti tagajánlás tárgytalan. 
Elnök ezután határozatilag kimondja, hogy a benyújtott, tiszteleti tagokat 
ajánló beadvány alapszabályellenes időben, elkésve érkezvén, ez tárgytalan. 
Az ajánlott levelező, NEGRo LEó úr ügye, azonban a választmány elé terjeszt- 
hető, minthogy az alapszabályok 21. §-a szerint a Választmány levelező címet adhat 
mindazoknak, akik a Társulat céljait, gyűjtés, becsesebb adomány vagy egyéb jó 
szolgálat által elősegítették. A választmány ezután NEGRO LEó mészipartelepi intéző 
urat Polgárdiban egyhangúlag a társulat levelezőjévé választja. 
Elsőtitkár indítványozza, hogy a társulati pénztáros tiszteletdíját 300 K-ra 
emeljük. A választmány ehhez egyhangúlag hozzájárul. TELEGDI RorH LaJos meg- 
jegyezvén, hogy az elsőtitkár tiszteletdíja az 1887 május 4-iki vál. ülés határozata 
alapján 360 frt, a másodtitkáré 240 frt volt; ajánlja az elsőtitkár tiszteletdíjának 
500 frtra való emelését. Papp KÁRoLY elsőtitkár köszönettel adózik az indítványért, 
de azt semmi körülmények között el nem fogadja. Elnök azután határozatilag ki- 
mondja, hogy a választmány a pénztáros tiszteletdíját 300 K-ra emeli, s 
ezt már februáriusban folyosítja. 
Elnök több tárgy hiányában az ülést félnyolc órakor berekeszti. 
4. Jegyzőkönyv az 1911 januárius hó 25-én tartott választmányi 
ülésről. 
Az ülés estéli félnyolc órakor kezdődött a kir. magy. tudomány-egyetem 
ásványtani intézetének előadótermében. 
Elnök : SCHAFARZIK FERENC dr. 
Jelen vannak: HORUSITZEY HENRIK, ILosvAY LAJOS dr. KocH ANTAL, PÁLFY MóR, 
TELEGDI RorH Lagos, TREITz PÉTER, ZIMÁNYI KÁROLY választmányi tagok, PAPP 
KÁRonYy dr. elsőtitkár, VoGL VIKTOR dr. másodtitkár és ASCHER ANTAL pénztáros. 
Elnök az ülést megnyitja és a jegyzőkönyv hitelesítésére felkéri HORÚSITZKY 
HENRIK és TREITZ PÉTER választmányi tagokat. 
